Praskliny a suchá koža okolo úst v tehotenstve
Dobrý deň, už niekolko tyzdnov mám  prasklinky a suchú cervenu kožu okolo úst. Som v 26.tyzdni tehotenstva. Skusala som bepanthen krem, rozne kremy na suchu kozu a nepomohlo. Čo by ste mi prosim odporučili?
Dobrý deň,
ďakujeme za Vašu otázku.
Praskliny a suchá koža sa počas tehotenstva môžu objavovať v dôsledku hormonálnych zmien, zvýšenej dehydratácie, zvýšenej citlivosti pokožky, ale aj infekcie. Vzhľadom na to, že neuvádzate všetky prípravky, ktoré ste použili, neviem sa Vám k danej problematike s určitosťou vyjadriť. Vhodné môže byť napríklad použitie
Calcium pantothenicum
, ktorá je určená na starostlivosť o suchú a podráždenú pokožku.
Taktiež je možnosťou použiť napríklad
A-DERMA Dermalibour+ Reparačný CICA-Krém
. Reparačný krém je vhodný na podráždenú pokožku celej rodiny s výsledkami už po 24 hodinách. Okamžite upokojuje, podporuje obnovu pokožky a čistí podráždenú pokožku. Je ideálnym doplnkom pre zvládanie každodenných drobných podráždení pokožky, ako sú suché, svrbivé, začervenané miesta s pocitom pnutia, podráždené ruky, bradavky namáhané dojčením, podráždenie vonkajších intímnych partií, začervenanie v oblasti plienok, podráždenie okolo úst, alebo praskliny kože. V zložení prípravku nie sú prítomné látky, ktorých použitie je počas tehotenstva nevhodné. Z tohto dôvodu je jeho použitie vo Vašom prípade možné.
Pokiaľ však po použití uvedených (alebo podobných) prípravkov nepozorujete zlepšenie stavu pokožky, odporúčam sa obrátiť na dermatológa, ktorý určí príčinu uvedených ťažkostí a následne zvolí vhodnú liečbu.
Prajem pekný zvyšok dňa.
S pozdravom
PharmDr. Veronika Kiabová